Ai
24 di Zenâr EH Bildu e EH Bai a àn presentât la lôr propueste par
une vie basche pe indipendence. Si trate di un progjet viert che
intai prossims mês al sarà fat cognossi ai citadins, aes realtâts
sociâls e economichis baschis par che lu discutin e par che a dedin
il lôr contribût par svilupâlu. La idee e je chê di un procès
cun velocitâts diferentis a seconde dal nivel di cussience des
diviersis provinciis che a formin il Paîs Basc e che al partissi des
istituzions che za a esistin par trasformâlis di struments di
subordenazion a struments di indipendence. Un percors progressîf,
duncje, là che però la fonde metude e je za fuarte se si pense che
EH Bildu e controle za un centenâr di comuns bascs e ancje la
provincie di Gipuzkoa. La strade basche pe indipendence però no si
limite dome ai dirits politics, ma e previôt un gnûf pat cui
citadins che al cjapi dentri ancje i dirits sociâi.
Font:
Naiz:,
24-27/01/15
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eus_Latn unk